Tisztelt Partnereink!

2020.03.15.

A koronavírus elleni küzdelem hazánkban is szintet lépett, így a K&H országcsapata is meghozta szükséges döntéseit, intézkedéseit. Ezen új helyzetben is **ügyfeleink és munkatársaink egészségének védelme valamint ügyfeleink kiszolgálásának biztosítása, vagyis a folyamatos üzletmenet fenntartása az elsődleges feladatunk.**

A koronavírus terjedése miatt a helyzet kritikussá vált, emiatt Társaságunk minden olyan területén ahol ez megoldható, határozatlan ideig távmunka keretében (home office) biztosítja a munkavégzést

**Legtöbb folyamatunk már most is papírmentes**, a szerződésadminisztráció, a kockázatvállalás, és az értékesítés adminisztrációra küldendő dokumentumok mindegyikét elfogadjuk szkennelve, pdf formában.

* az aktuális havi zárást követően kiállításra kerülő **papír alapú** közvetett díjazás, illetve jutalék**számláka**t **az átmeneti időben kérjük, szíveskedjenek** a biztosito\_szamvitel@kh.hu e-mail címre megküldeni. Az eredeti számlákat szíveskedjenek megőrizni, a normál munkamenet visszaálltát követően kérjük azokat beküldeni.
* az elektronikus számlák beküldésének módjában nincs változás,
* **papír alapon beérkezett számlák kifizetése a normál munkamenet visszaállításakor fog megtörténni**, emiatt előfordulhat, hogy azok a fizetési határidőből kicsúsznak.

**Felhívjuk szíves figyelmüket, hogy az átmeneti időben bevezetésre kerülő folyamatbéli változások nem írják felül a jelenleg alkalmazott folyamatokat, vagyis minden digitálisan leadott dokumentumot a normál munkafolyamat visszaállítását követően eredetben be kell küldeni a központba, amiket normál folyamat szerint is be kellene küldeni.**

**Kérdés, kérés esetén az értékesítés adminisztráció kollégái rendelkezésükre állnak a** **salesadmin\_biztosito@kh.hu** **e-mail címen.**

Tudjuk, hogy a rendkívüli helyzet megoldása mindannyiunktól rendkívüli erőfeszítéseket, fegyelmet és együttműködést igényel. De hisszük, hogy közösen tehetünk a járvány terjedésének meggátolásáért, magunk, munkatársaink, családunk, gyermekeink, szüleink, hozzátartozóink és ügyfeleink egészségünk megőrzéséért és az üzletmenet folytonosságának fenntartásáért.

**Továbbra is nagyon köszönjük fegyelmezett, pontos és felelősségteljes magatartásukat és konstruktív együttműködésüket.**

Felelős magatartással, maximális odafigyeléssel a normál üzletmenetet minden esetben biztosítani igyekszünk, ehhez az Önök segítségét is kérjük.

Üdvözlettel: Értékesítés adminisztráció